Document ID: 32004D0592

KOMMISSIONENS BESLUTNING
af 23. juli 2004
ændring af beslutning 1999/659/EF om den vejledende fordeling mellem medlemsstaterne af bevillinger fra Den Europæiske Udviklings- og Garantifond for Landbruget til foranstaltninger til udvikling af landdistrikterne for perioden 2000 til 2006
(meddelt under nummer K(2004) 2837)
(Kun den danske, den engelske, den finske, den franske, den græske, den italienske, den nederlandske, den portugisiske, den spanske, den svenske og den tyske tekst er autentiske)
(2004/592/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) (1), særlig artikel 46, stk. 2 og,
ud fra følgende betragtninger:
(1)
I Kommissionens beslutning 1999/659/EF (2) bestemmes de foreløbige bevillinger til medlemsstaterne til foranstaltning til udvikling af landdistrikterne, finansieret af EUGFL, Garantisektionen, for perioden 2000 til 2006.
(2)
Ifølge artikel 46, stk. 3, i forordning (EF) nr. 1257/1999 justeres de foreløbige bevillinger på grundlag af de faktiske udgifter og reviderede overslag over udgifter, der forelægges af medlemsstaterne, idet der tages hensyn til programmålene.
(3)
Ifølge artikel 57, stk. 2, i Kommissionens forordning (EF) nr. 817/2004 af 29. april 2004 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra den Europæiske Udviklings- og Garantifond (EUGFL) (3) tilpasser Kommissionen de foreløbige bevillinger pr medlemsstat fastsat ved beslutning 1999/659/EF inden to måneder efter vedtagelsen af det finansielle budget for det pågældende år.
(4)
Tilpasningen af de foreløbige bevillinger skal tage hensyn til den finansielle udførelse iværksat af medlemsstaterne i årene 2000-2003 og de reviderede overslag for 2004, 2005 og 2006, forelagt før 1. oktober 2003.
(5)
Beslutning 1999/659/EF ændres følgelig -
VEDTAGET FØLGENDE BESLUTNING:
Artikel 1
Bilaget til beslutning 1999/659/EF affattes som anført i bilaget til denne beslutning.
Artikel 2
Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Storhertugdømmet Luxembourg, Kongeriget Nederlandene, Republikken Østrig, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.
Udfærdiget i Bruxelles, den 23. juli 2004.

Labels: 2
19
6
18
15